**Tiszanána község Önkormányzata Képviselő-testületének 15/2015. (XI.27.) önkormányzati rendelete:**A helyi adókról.

Tiszanána község Önkormányzatának Képviselő-testülete a helyi adókról szóló 1990. évi C. törvény (továbbiakban: Htv.) 1. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés h.) pontjában, valamint Magyarország helyi önkormányzatairól szóló 2011. évi CLXXXIX. törvény 13.§. (1) bekezdés 13. pontjában meghatározott feladatkörében eljárva a helyi adókról az alábbi rendeletet alkotja.

**ELSŐ RÉSZ**

**Általános rendelkezések**

**1. §**

E rendeletben nem szabályozott kérdésekben a Htv. és az adózás rendjéről szóló 2003. évi XCII. törvény (továbbiakban: Art.) rendelkezései szerint kell eljárni.

**2. §**

Tiszanána község Önkormányzata (továbbiakban: Önkormányzat) illetékességi területén a következő helyi adókat vezeti be:

1.    magánszemélyek kommunális adója,

2.    építményadó,

3.    helyi iparűzési adó,

4.    idegenforgalmi adó.

**3. §**

Az Önkormányzat a beszedett adó összegéről és annak felhasználásáról évenként köteles a költségvetési beszámoló részeként a lakosságot tájékoztatni.

**MÁSODIK RÉSZ**

**Építményadó**

**Adókötelezettség**

**4. §**

1. Az adóköteles adótárgyak körét a Htv. 11. §-a szabályozza.

**Az adó alanya**

**5. §**

1. Az adó alanyát a Htv. 12. §-a szabályozza.

**Az adó alapja, mértéke**

**6. §**

(1)  Az adó alapja az építmény m2 - ben számított hasznos alapterülete.

(2)  Az adó évi mértéke bel – és külterületi adótárgyak esetében egyaránt **150 Ft/m2/év**

(3)Azon vagyontárgyak vonatkozásában,amelyet a tulajdonos önhibáján kívül nem tud hasznosítani, vagy rendeltetésszerűen használni:                                           **75/Ft/m2/év**

**Adómentesség**

**7. §**

(1) Mentes az adó alól a vállalkozónak nem minősülő magánszemély adóalany üzleti (vállalkozási) célra nem szolgáló lakása, illetőleg a gépjármű-tároló kivételével az egyéb nem lakás céljára szolgáló épülete, épületrésze.

**HARMADIK RÉSZ**

**Magánszemélyek kommunális adója**

**Adókötelezettség**

**8. §**

(1)    Adókötelezettséget, az adótárgyak körét a Htv. 24.-25. §-a szabályozza.

**Az adó alanya**

**9. §**

            Az adó alanyát a Htv. 24. §-a szabályozza.

**Az adó alapja, mértéke**

**10. §**

(1) Az adó alapja az ingatlan tulajdonjoga, ingatlanhoz kapcsolódó vagyoni értékű jog, valamint az önkormányzat illetékességi területén nem magánszemély tulajdonában álló lakás bérleti joga.

1. Az adó évi mértéke:
2. építményenként (lakástulajdon, lakásbérlemény)                                  **10.500 Ft**
3. beépítetlen belterületi telek                                                                 **5.000 Ft**

**Adómentesség, kedvezmény**

**11. §**

(1)    Lakás- és üdülőtulajdon esetén az adókötelezettség nem terjed ki:

1. az épülethez tartozó, következőkben felsorolt kiegészítő helyiségekre: tüzelőtér, tüzelőtároló, salaktároló, szárító, padlás, pince, szerszámtároló, lomtár, szín, fészer, pajta, árnyékszék, terményszárító, mosókonyha, nyári konyha, szeméttároló, istálló, ól, terménytároló.
2. szövetkezeti és társas lakóház esetén a közös használatú helyiségekre: lépcsőház, kerékpár-tároló, mosókonyha, szárító, szemétledobó, szeméttároló, pince, padlás, klubhelyiség, babakocsi-tároló.
3. Belterületi építmény, lakás tulajdonnal rendelkező, illetve ezeket terhelő vagyoni értékű jog jogosultja, amennyiben az építmény, lakóingatlan állandó lakásként funkcionál évente **4.000.-Ft** adókedvezményben részesül.

(2)    Mentes az adó alól:

1. az ingatlan-nyilvántartási állapot szerint állattartásra, vagy növénytermesztésre szolgáló épület vagy az állattartáshoz, növény-termesztéshez kapcsolódó tároló épület (pl: istálló, üvegház, terménytároló, magtár, műtrágyatároló), feltéve, hogy az épületet az adóalany rendeltetésszerűen, állattartási, növénytermesztési tevékenységéhez kapcsolódóan használja;
2. az erdő művelési ágban nyilvántartott telek;
3. az épülethez, az épületnek nem minősülő építményhez, nyomvonal jellegű létesítményekhez tartozó - jogszabályban, vagy hatósági előírásban megállapított - védő (biztonsági) terület;
4. a szükséglakás;

**NEGYEDIK RÉSZ**

**Helyi iparűzési adó**

**Adókötelezettség, az adó mértéke**

**12. §**

(1) Adóköteles az önkormányzat illetékességi területén állandó és ideiglenes jelleggel végzett vállalkozási (iparűzési) tevékenység.

**13. §**

(1)    Az állandó jelleggel végzett iparűzési tevékenység esetén az adó évi mértéke: az adóalap **1,5 %-a.**

(2)    A Htv. 37. § (2) bekezdés a) és b) pontjában meghatározott ideiglenes jellegű tevékenység-végzés után az adó mértéke naptári naponként **5.000 Ft.**

**Adómentesség, kedvezmény**

**14.§.**

          Az önkormányzat képviselő-testülete a Htv. 39/C §.(4) bekezdésére figyelemmel  **mentességet**állapít meg.

**ÖTÖDIK RÉSZ**

**Idegenforgalmi adó**

**Adókötelezettség, adóalany**

**15. §**

Adókötelezettség terheli azt a magánszemélyt, aki nem állandó lakosként az Önkormányzat illetékességi területén legalább egy vendégéjszakát eltölt.

**Az adó alapja, mértéke**

**16. §**

1. Az adó alapja a megkezdett vendég-éjszakák száma.
2. Az adó évi mértéke a 16. §- ban szabályozott adóalap után 300 Ft/vendégéjszaka.

**Adómentesség**

**17. §**

(1)  Mentes a Htv. 31. §-ban szabályozott adómentességeken felül a 70. életévét betöltött magánszemély.

**Nyilvántartás vezetési kötelezettség**

**18. §**

(1) Az Art. 46. § (8) bekezdése alapján az adóbeszedésre kötelezett által vezetendő nyilvántartásnak az alábbiakat kell tartalmaznia:

1.a szálláshelyet igénybevevő személy adatait,

2.megérkezésének és távozásának idejét;

3.a szálláshelyen eltöltött vendégéjszakák számát;

4.az adómentességre vagy adókedvezményre jogosító tartózkodás pontos jogcímét;

5.a beszedett idegenforgalmi adó összegét;

6.az idegenforgalmi adó átvállalásának tényét.

(2) Az adó beszedésére kötelezett szállásadónak az adómentességre, adókedvezményre jogosító tartózkodást igazolnia kell, ennek hiányában az adót minden esetben meg kell fizetnie. Az adómentességeket, adókedvezményeket (másolati) iratokkal (pl. személyigazolvány, útlevél, munkavállalói jogviszony-, munkáltatói igazolás, kiküldetési rendelvény, hallgatói jogviszony igazolása, diákigazolvány, nyugdíjas igazolvány, fogyatékosságot igazoló orvosi igazolás, stb.) kell igazolni. Az adó beszedésére kötelezett az (1) bekezdésben meghatározott adatok kezelésekor köteles betartani a személyes adatok védelméről és a közérdekű adatok nyilvánosságáról szóló 1992. évi LXIII. törvény személyes adatok védelmére irányuló rendelkezéseit.

**HATODIK RÉSZ**

**Eljárási szabályok**

**19. §**

(1) Az adóhatóság csak az 1.000 Ft-ot meghaladó adótartozásnál kezdeményez végrehajtási eljárást.

(2)  Az adóhatóság törli a tárgyév december 31-én fennálló 1.000 Ft-ot meg nem haladó adótartozást. Az így törölt tételekről az adóhatóságnak külön nyilvántartást kell vezetni.

**HETEDIK RÉSZ**

**20. §**

**Záró rendelkezések**

(1)   E rendelet 2016. január 1-jén lép hatályba.

(2)   Hatályát veszti a helyi adókról szóló 47/2012.(XI.30.) önkormányzati rendelet.

Tiszanána, 2015. november 19.

        Dr. Tóth József                                                                           Dr. Joó István

           polgármester                                                                                 jegyző

A rendelet kihirdetésre került 2015.november  27-én.